สาวก Downton Abbey เตรียมคึกคัก โรงกลั่นสุราอังกฤษผลิตจินและวิสกี้จากซีรีส์เรื่องดัง
เดือนกันยายนนี้คงเป็นเดือนโปรดของแฟนคลับซีรีส์ที่เล่าเรื่องผู้ดีอังกฤษ เมื่อซีรีส์ Downton Abbey กลับมาอีกครั้งในรูปแบบภาพยนตร์จอยักษ์ โดยจะเข้าฉายในสหรัฐฯ ช่วงปลายเดือนนี้แต่นอกเหนือจากนั้นแล้ว กลุ่มแฟนคลับนักดื่มจะต้องยิ้มแก้มปริไปอีก เมื่อมีการประกาศว่าจะมีการผลิตชุดเครื่องดื่มแอลกฮอล์ที่ได้แรงบันดาลใจมาจากเรื่องราวดราม่ายุคหลังเรือไททานิกล่มของ Downton Abbeyโดย Lot18 ผู้จำหน่ายไวน์จากทุกมุมโลกได้ประกาศว่าจะออกแบบเซตน้ำองุ่น Downton Abbey ซึ่งประกอบไปด้วย ไวน์ชมพู Sparkling Rose ไวน์ขาว Bordeaux Blanc และไวน์แดง 2018 Bordeaux Rouge เพื่อเฉลิมฉลองการกลับมาของซีรีส์เรื่องดัง และล่าสุด Harrogate Tipple โรงกลั่นในประเทศอังกฤษกำลังจะออกชุดเครื่องดื่มแอลกอฮอล์ซึ่งมีที่มาจากซีรีส์เรื่องนี้เช่นกัน ซึ่งจะประกอบด้วยเครื่องดื่ม 2 ชนิด ได้แก่ จินและวิสกี้Photo: Courtesy of ITVซึ่งจินที่แฟนๆ แห่งบ้านครอว์ลีย์จะได้จิบเป็นจินที่มีปริมาณแอลกอฮอล์ 43% โดยทำจากสมุนไพรจากสวนและบ้านเรือนกระจกของปราสาทริปลีย์ (Ripley Castle Estate) อายุกว่า 750 ปีที่อยู่ในตอนเหนือของยอร์กเชอร์ ประกอบไปด้วย ขิง ไลม์ และน้ำกุหลาบ คัดสรรด้วยมือเพื่อให้ระลึกถึงยุคพีเรียดมากที่สุด ขณะที่วิสกี้ขวดพิเศษมีปริมาณแอลกอฮอล์ที่ 40%เครื่องดื่มแอลกอฮอล์เหล่านี้จะถูกบรรจุในขวดขนาด 750 มิลลิลิตร วางขายทั้งในประเทศอังกฤษและสหรัฐฯ โดยอังกฤษจะขายราคาขวดละ 35 ยูโร ส่วนสหรัฐฯ จะขายราคา 49.99 ดอลลาร์สหรัฐ หรือราวๆ 1530 บาทแฟนตัวยงคนไหนอยากแต่งองค์ทรงเครื่องเต็มยศ จิบแอลกอฮอล์แบบย้อนยุค เตรียมคอรอได้เลยพิสูจน์อักษร: พรนภัส ชำนาญค้าอ้างอิง:
Lot18 ผู้จำหน่ายไวน์จากทุกมุมโลกประกาศว่าจะออกแบบเซตน้ำองุ่น Downton Abbey ซึ่งประกอบไปด้วยไวน์ชมพู Sparkling Rose ไวน์ขาว Bordeaux Blanc และไวน์แดง 2018 Bordeaux Rouge เพื่อเฉลิมฉลองการกลับมาของซีรีส์เรื่องดัง และล่าสุด Harrogate Tipple โรงกลั่นในประเทศอังกฤษกำลังจะออกชุดเครื่องดื่มแอลกอฮอล์ ซึ่งมีที่มาจากซีรีส์เรื่องนี้เช่นกัน ซึ่งจะประกอบด้วยเครื่องดื่ม 2 ชนิด ได้แก่ จินและวิสกี้